b'\n_START_ARTICLE_\nIvan Tomec\n_START_SECTION_\n\xc5\xbdivljenje in delo\n_START_PARAGRAPH_\nTomec je bil stalni opazovalec Sonca. V Kamniku si je uredil opazovalnico in jo je pred 2. svetovno vojno preselil v Ljubljano. Leta 1935 si je zgradil svoj observatorij v Pra\xc5\xbeakovi ulici._NEWLINE_V letu 1928 je objavil \xc4\x8dlanek v strokovnem \xc4\x8dasopisu Himmelswelt, ki je izhajal v Berlinu. Rezultate opazovanj Son\xc4\x8deve dejavnosti je po\xc5\xa1iljal Zveznemu observatoriju v Z\xc3\xbcrich, glavnem sredi\xc5\xa1\xc4\x8du za statistiko Son\xc4\x8devih peg, redna poro\xc4\x8dila pa v beograjsko revijo Saturn._NEWLINE_Postavil je teorijo o Son\xc4\x8devih pegah, ki jo je razlagal v nem\xc5\xa1\xc4\x8dini napisanih knji\xc5\xbeicah in v knjigi Tajne na\xc5\xa1ega Sonca (Celje 1946). \xc4\x8clanke je pisal tudi v slovenske revije. V opazovanju Sonca ga je nasledil Pavel Kunaver.'